พาณิชย์ลำปาง ร่วมส่งมอบกระเทียม MOU การซื้อขายผลผลิตกระเทียม GAP ปี 256364
นางสาวปัทมาวดี ศรีเจริญ ผู้อำนวยการกลุ่มกำกับและพัฒนาเศรษฐกิจการค้า และนางสาวกนกวรรณ ใจลังกา ผู้อำนวยการกลุ่มส่งเสริมการประกอบธุรกิจการค้าและการตลาด สำนักงานพาณิชย์จังหวัดลำปาง ลงพื้นที่ร่วมส่งมอบกระเทียมจากการจัดทำบันทึกข้อตกลงความร่วมมือ (MOU) การซื้อขายผลผลิตกระเทียม GAP ปี 2563/64 จังหวัดลำปาง ระหว่างห้างหุ้นส่วนจำกัด แจ็ค 32 ตั้งอยู่ที่เลขที่ 324 หมู่ 6 ตำบลเวียงตาล อำเภอห้างฉัตร จังหวัดลำปาง โดยนายพิพัฒน์ เจริญทั้งเกษม กับวิสาหกิจชุมชนแปรรูปผลผลิตกระเทียมบ้านใหม่เจริญสุข ตั้งอยู่ที่ ตำบลหลวงใต้ อำเภองาว จังหวัดลำปาง โดยนางจันทร์เพ็ญ น้ำจำ ประธานวิสาหกิจชุมชนแปรรูปผลผลิตกระทียมบ้านใหม่เจริญสุข สำหรับการส่งมอบครั้งนี้มีผลผลิตกระเทียมสด จำนวน 1,000 กิโลกรัม ราคากิโลกรัมละ 15 บาท ซึ่งจะดำเนินการซื้อขายและส่งมอบกระเทียมอย่างต่อเนื่องตามข้อตกลงความร่วมมือ (MOU) ตลอดฤดูกาลและจะขยายพื้นที่การดำเนินการเชื่อมโยงในพื้นที่เขตอำเภอวังเหนือในลำดับถัดไป เพื่อช่วยเหลือเกษตรกรผู้ปลูกกระเทียมชาวจังหวัดลำปางให้มีช่องทางการจำหน่ายผลผลิตเพิ่มมากขึ้น เพิ่มรายได้ให้เกษตรกร